CELEX: 62010CN0190
Language: da
Date: 2010-04-16 00:00:00
Title: Sag C-190/10: Anmodning om præjudiciel afgørelse indgivet af Tribunal Supremo (Spanien) den 16. april 2010 — Génesis Seguros Generales Sociedad Anónima de Seguros y Reaseguros (GENESIS) mod Boys Toys SA og Administración del Estado

17.7.2010   
            
            
               DA
            
            
               Den Europæiske Unions Tidende
            
            
               C 195/3
            
         Anmodning om præjudiciel afgørelse indgivet af Tribunal Supremo (Spanien) den 16. april 2010 — Génesis Seguros Generales Sociedad Anónima de Seguros y Reaseguros (GENESIS) mod Boys Toys SA og Administración del Estado
   (Sag C-190/10)
   2010/C 195/04
   Processprog: spansk
   
      Den forelæggende ret
   
   Tribunal Supremo
   
      Parter i hovedsagen
   
   
      Sagsøger: Génesis Seguros Generales Sociedad Anónima de Seguros y Reaseguros (GENESIS)
   
      De øvrige parter: Boys Toys SA og Administración del Estado
   
      Præjudicielt spørgsmål
   
   Er det muligt at fortolke artikel 27 i Rådets forordning nr. 40/94 af 20. december 1993 om EF-varemærker (1) således, at der kan tages hensyn til ikke alene dagen, men også timen og minuttet for ansøgning om registrering af et EF-varemærke ved Harmoniseringskontoret (forudsat denne omstændighed er fastslået) med henblik på at bestemme den tidsmæssige prioritet i forhold til et nationalt varemærke, hvis registrering der er ansøgt om på samme dato, når den nationale bestemmelse, som regulerer registreringen af det sidstnævnte varemærke, anser ansøgningstimen for relevant?
   
      (1)  EFT 1994 L 11, s. 1.